
	ATSAKYMAI Į RINKOS KONSULTACIJOS DALYVIŲ KLAUSIMUS IR KOMENTARUS

	Eil. Nr.
	Pranešimo gavimo data CVP IS
	Nuoroda į pirkimo dokumentus (jei pateikta)
	Tiekėjo pranešimo tekstas / teksto dalis
	Perkančiosios organizacijos atsakymas

	1
	2025-10-13
	Atsižvelgiant į Jūsų dokumente nurodytą punktą: „. Įmokų surinkimo per savitarnos Terminalus ir Terminalų nuomos paslaugos, apimančios įrangos tiekimą, jos priežiūrą bei grynųjų pinigų inkasavimo paslaugos – nėra skaidomas į dalis. Šis sprendimas grindžiamas būtinybe užtikrinti vientisą ir nenutrūkstamą paslaugų teikimo procesą. Atskirų paslaugų – terminalų tiekimo, jų techninės priežiūros, inkasavimo, pinigų pristatymo bei grąžos išdavimo – nuoseklus įgyvendinimas per skirtingus tiekėjus būtų techniškai sudėtingas arba neįmanomas, nes sukeltų koordinavimo problemų ir atsakomybės paskirstymo neapibrėžtumų. Tokie veiksniai ženkliai padidintų paslaugų trikdžių riziką, ypač susijusią su savalaikiu Terminalų papildymu grynaisiais pinigais bei jų likučių stebėsena. Bet kokie sutrikimai grynųjų pinigų priėmimo ir grąžos išdavimo procese taip pat turėtų tiesioginę neigiamą įtaką Perkančiosios organizacijos klientų aptarnavimo kokybei, kas mažintų visuomenės pasitikėjimą ir neigiamai paveiktų įstaigos įvaizdį kaip patikimo ir skaidraus paslaugų teikėjo. Atsižvelgiant į minėtas rizikas ir iššūkius, pirkimo objekto neskaidymas į dalis yra racionalus sprendimas. Tai užtikrins sklandų ir efektyvų grynųjų pinigų priėmimo paslaugos teikimą, sumažins operacinių klaidų tikimybę bei apsaugos Perkančiosios organizacijos reputaciją ir galimus finansinius nuostolius.“
	Prašome pirkimą papildyti punktu, kad tiekėjo suteikiama įranga turi būti nauja/nenaudota, tai glaudžiai susiję su Jūsų įvardintu punktu techninėje specifikacijoje ir pilnai papildytų Jūsų norimus kriterijus dėl kokybės ir nesudarytų papildomų aplinkybių dėl įstaigos įvaizdžio kaip patikimo ir skaidraus paslaugų teikėjo.

	Perkančioji organizacija, siekdama skatinti tvarumą, efektyvų išteklių naudojimą ir mažinti elektronikos atliekų kiekį, leidžia tiekėjams siūlyti ne tik naujus, bet ir naudotus įmokų surinkimo terminalus, jeigu jie atitinka visus šioje Techninėje specifikacijoje nustatytus techninius reikalavimus. Naudoti terminalai privalo atitikti šias sąlygas:
2.2.1. Terminalai turi būti techniškai tvarkingi, t. y. neturėti išorėje vizualiai matomų pažeidimų, subraižymų ir pan., tinkami naudoti pagal paskirtį ir atitikti gamintojo reikalavimus. Visa programinė įranga turi būti atnaujinta, atitinkanti saugos ir nacionalinius reikalavimus, būti palaikoma programinės įrangos gamintojo.
2.2.2. Paslaugų teikėjas privalo suteikti garantiją nuo Terminalų priėmimo–perdavimo dienos bei užtikrinti atsarginių dalių tiekimą ir remonto paslaugas visą sutarties galiojimo laikotarpį.
2.2.3. Terminalai turi būti pagaminti iš aplinkai nekenksmingų medžiagų, laikytis visų kokybės ir aplinkosaugos standartų. 
2.2.4. Prieš perduodant Terminalus naudoti, Paslaugos teikėjas privalo pateikti techninės apžiūros ar testavimo protokolą, patvirtinantį Terminalo tinkamumą.

	Terminalas privalo atitikti Lietuvos Respublikos Seimo patvirtinto 2022 m. gruodžio 8 d. įstatymo Nr. XIV-1633 „Dėl Lietuvos Respublikos gaminių ir paslaugų prieinamumo reikalavimų“ reikalavimus.“
	[bookmark: _Hlk211328574]Atsižvelgiant į tai, kad terminalai privalo atitikti neįgaliųjų prieinamumo reikalavimus, prašome techninėje specifikacijoje pakeisti „Lietimui jautrus ekranas ne mažesnis kaip 19". Skirtas įvestiems funkcijoms atlikti, informacijai atvaizduoti, asmeniui instruktuoti.“ Į „Lietimui jautrus ekranas ne mažesnis kaip 27". Skirtas įvestiems funkcijoms atlikti, informacijai atvaizduoti, asmeniui instruktuoti“.
Prieinamumo direktyva reikalauja suteikti silpnaregiams tinkamas sąlygas naudotis savitarnos sprendimais, todėl 19” ekranas to pilnai negali išpildyti dėl savo dydžio ir ten talpinamo teksto, kas jį padaro dar sunkiau įskaitomą. 27” colių ekranas leidžia taikyti stambesnį šriftą ir esant poreikiui jį dar pasididinti, kad visi asmenys Jūsų įstaigoje galėtų naudotis paslaugomis. Šis didesnio ekrano naudojimas reikšmingo pokyčio kainoje tikrai nesudaro, o tik padidina konkurenciją ir leidžia didesniam tiekėjų kiekiui pateikti pasiūlymus.
	Informuojame, kad techninėje specifikacijoje nurodyti reikalavimai laikytini minimaliais, būtinais pirkimo objekto tinkamam funkcionavimui ir atitikčiai teisės aktų reikalavimams.
Vadovaujantis Lietuvos Respublikos viešųjų pirkimų įstatymo 37 straipsnio 3 dalimi, techninė specifikacija turi sudaryti galimybę visiems tiekėjams pateikti pasiūlymus ir neturi nepagrįstai riboti konkurencijos. Todėl tiekėjai gali siūlyti ne tik minimalius, bet ir geresnius (aukštesnius) techninius parametrus, nei nustatyta specifikacijoje, jei tai nekeičia pirkimo objekto esmės ir atitinka kitus pirkimo dokumentuose nustatytus reikalavimus.
Atsižvelgdami į tai, informuojame, kad tiekėjas gali pasiūlyti ir didesnio nei 19 colių ekrano sprendimą, įskaitant 27 colių ar didesnį, jeigu toks sprendimas atitinka visus kitus techninius, funkcinius bei kokybinius reikalavimus. Tokiu atveju pasiūlymas bus laikomas atitinkančiu pirkimo sąlygas.
Perkančioji organizacija vertins visus pateiktus pasiūlymus vadovaudamasi skaidrumo, lygiateisiškumo ir nediskriminavimo principais, užtikrindama, kad konkurencija nebūtų nepagrįstai ribojama.

	3
	2025.10.10.
	Kokius, Jūsų nuomone, papildomus reikalavimus perkamam objektui būtų tikslinga įrašyti techninėje specifikacijoje (kurie iš jų yra būtini, kurie tik pageidaujami)? Kokius reikalavimus perkamam objektui būtų tikslinga išbraukti iš techninės specifikacijos?
	Techninę specifikaciją pataisyti/papildyti  šiais punktais:

3.1.4. Banknotai atpažįstami – ne ilgiau nei per 2 sek. priimant nesusidėvėjusius, nežeistus banknotus;
3.1.5. Banknotų atpažinimas – ne mažesnis nei 99 proc. priimant nesusidėvėjusius, nepažeistus banknotus.
3.4.2. Išduodama grąža - ne mažiau kaip 3 nominalų monetomis: 0,05 Eur, 0,20 Eur, 1,00 Eur.
5.3. Spausdinimo greitis – ne mažesnis kaip 220 mm / per sekundę
5.4. Spausdinimo raiška – ne mažesnė kaip 200 dpi.
6.2. Windows 10 Pro  reikia keisti į Windows 11, kadangi Windows 10 nebus palaikoma visą sutarties laikotarpį.
9.1. GPRS modemas  pasenęs sprendimas  keisti į 4 G modemą.









Įtraukti Prieinamumo reikalavimus:
1. numatyta rašytinės kalbos pavertimo sakytine kalba technologija; 
2. suteikiama galimybė naudoti asmenines ausines; 
3. kai reagavimo laikas  yra ribotas, naudotojas apie tai turi būti įspėjamas daugiau kaip 
 viena jusle atpažįstamu būdu;
4. suteikiama galimybė pratęsti skirtą laiką; 
5. nustatomas tinkamas kontrastas ir įdiegiami jutikliniu būdu identifikuojami klavišai ir  valdymo mygtukai, jeigu jų yra; 
6. nereikalaujama, kad prieinamumo  savybė būtų aktyvuota tam, kad naudotojas, kuriam ta savybė reikalinga, galėtų ją aktyvuoti; 
7. gaminyje naudojamas garsas ar garso signalai, turi būti suderinami su Europos Sąjungos lygmeniu turimais pagalbiniais prietaisais ir technologijomis, įskaitant  klausos techniką (pavyzdžiui, klausos aparatus, telerites,  kochlearinius implantus ir pagalbinius klausos prietaisus).
	Atsižvelgiant į tiekėjų pateiktas pastabas bus koreguojama:


3.1.4. Banknotai atpažįstami – ne ilgiau nei per 2 sek. priimant nesusidėvėjusius, nežeistus banknotus;
3.1.5. Banknotų atpažinimas – ne mažesnis nei 99 proc. priimant nesusidėvėjusius, nepažeistus banknotus.
3.4.2. Išduodama grąža - ne mažiau kaip 3 nominalų monetomis: 0,05 Eur, 0,20 Eur, 1,00 Eur.
Informuojame, kad techninės specifikacijos  punktuose 5.3.; 5.4.; 6.2. ir 9.1. nurodyti reikalavimai laikytini minimaliais, būtinais pirkimo objekto tinkamam funkcionavimui ir atitikčiai teisės aktų reikalavimams. Vadovaujantis Lietuvos Respublikos viešųjų pirkimų įstatymo 37 straipsnio 3 dalimi, techninė specifikacija turi sudaryti galimybę visiems tiekėjams pateikti pasiūlymus ir neturi nepagrįstai riboti konkurencijos. Todėl tiekėjai gali siūlyti ne tik minimalius, bet ir geresnius (aukštesnius) techninius parametrus, nei nustatyta specifikacijoje, jei tai nekeičia pirkimo objekto esmės ir atitinka kitus pirkimo dokumentuose nustatytus reikalavimus. Todėl perkančiosios organizacijos   nustatyti techniniai reikalavimai nebus koreguojami. 

Tiekėjo siūlomi Prieinamumo reikalavimai bus įtraukti į perkančiosios organizacijos techninės specifikacijos reikalavimus. 

	Numatomas prekių pristatymo terminas – ne ilgesnis kaip 2 mėn. nuo sutarties  įsigaliojimo dienos. 
Ar toks terminas tinkamas (ne per ilgas, ne per trumpas) prekių pristatymui? Jei ne, koks Jūsų manymu būtų tinkamas ir kodėl?
	Mūsų vertinimu terminas yra per ilgas, pakankamas terminas ne ilgiau nei 1 mėnuo. Savitarnos terminalų kiekis yra mažas ir tai tiekėjui neturi sudaryti sunkumų.
	Techninės specifikacijos 1.5. punktas nebus keičiamas: „Įranga turi būti pristatyta  Perkančiajai organizacijai, adresu Vytauto g. 101, Šiauliuose, ne vėliau kaip per 60 kalendorinių dienų nuo sutarties pasirašymo“.
Tiekėjas gali įrangą pristatyti ir per trumpesnį terminą nei nustatyta perkančiosios organizacijos.

	Kokie ekonominio naudingumo vertinimo kriterijai turėtų būti taikomi pirkimo procedūrų metu bei kokie turėtų būti nustatyti šių kriterijų (ir jų parametrų) lyginamieji svoriai ekonominio naudingumo įvertinime? Nurodykite, kokia yra Jūsų siūlomų kriterijų įtaka, kuriama reali pridėtinė vertė, pirkime išrenkant ekonomiškai naudingiausią pasiūlymą
	Siūlomi ekonominio naudingumo kriterijai: Paslaugos paruošimo ir įgyvendinimo terminas. Trumpesnis paruošimo terminas leidžia greičiau pasiekti naudą ir sumažina galimų prastovų bei pereinamojo laikotarpio kaštus.
	Atsižvelgiama į tiekėjų pateiktas pastabas ir pasiūlymas bus vertinamas taikant ekonominio naudingumo vertinimo kriterijus.
Kadangi pirkimo objektas – savitarnos mokėjimo terminalų nuomos paslaugos, svarbu ne tik pasiūlyta kaina, bet ir paslaugos suteikimo (terminalų pristatymo ir įrengimo) terminas, kuris turi tiesioginę įtaką organizacijos veiklos tęstinumui ir galimybei laiku pradėti naudotis paslaugomis.
Ekonominio naudingumo vertinimo kriterijai parinkti taip, kad:
1. Būtų susiję su pirkimo objektu – vertinamas pristatymo terminas tiesiogiai daro įtaką paslaugos suteikimo kokybei ir jos naudos pasiekimo laikui.
2. Leistų užtikrinti efektyvų lėšų panaudojimą – trumpesnis pristatymo terminas leidžia anksčiau pradėti teikti paslaugas ir gauti ekonominę naudą.
3. Suteiktų objektyvią vertinimo galimybę – tiekėjai konkuruoja dėl greitesnio paslaugų įgyvendinimo, o vertinimas vykdomas pagal aiškiai apibrėžtą skalę.
Siūlomi ekonominio naudingumo kriterijai:
· Kaina (90 %) – įvertinama tiekėjo pasiūlyta nuomos paslaugų kaina.
· Terminalų pristatymo ir įrengimo terminas (10 %) – vertinama, per kiek kalendorinių dienų nuo sutarties pasirašymo tiekėjas įsipareigoja pristatyti ir įrengti visus terminalus.
· Kuo trumpesnis terminas, tuo didesnis balas skiriamas tiekėjui.
Tokiu būdu pristatymo terminas pagrįstai laikomas ekonominio naudingumo vertinimo kriterijumi, nes jis tiesiogiai lemia paslaugos įgyvendinimo greitį, perkančiosios organizacijos veiklos efektyvumą ir galimybę greičiau gauti naudą iš įsigyjamų paslaugų.






